PATVIRTINTA

Vilniaus universiteto rektoriaus

2018 m. kovo 27 d. įsakymu Nr. R-195

VILNIAUS UNIVERSITETO TARPTAUTINIŲ SANTYKIŲ IR POLITIKOS MOKSLŲ INSTITUTO SKATINIMO UŽ AUKŠTO LYGIO MOKSLO PASIEKIMUS TVARKOS APRAŠAS

**I SKYRIUS**

**BENDROSIOS NUOSTATOS**

1. Vilniaus universiteto Tarptautinių santykių ir politikos mokslų instituto skatinimo už aukšto lygio mokslo pasiekimus tvarkos aprašo (toliau – Aprašas) tikslas – motyvuoti Vilniaus universiteto (toliau – Universitetas) Tarptautinių santykių ir politikos mokslų instituto (toliau – TSPMI) akademinius darbuotojus (toliau – Tyrėjai) vykdyti aukšto lygio mokslinius tyrimus, gerinti TSPMI mokslinės produkcijos kokybę ir TSPMI akademinę reputaciją.
2. Aprašas taikomas visiems Tyrėjams, publikavusiems straipsnius, monografijas ar jų dalis bei pasiekusiems kitų reikšmingų mokslo pasiekimų su TSPMI prieskyra.

**II SKYRIUS**

**SKATINIMO UŽ AUKŠTO LYGIO MOKSLO PASIEKIMUS TVARKA**

1. Tyrėjai už aukšto lygio mokslo pasiekimus yra skatinami skiriant jiems vienkartines premijas iš Skatinimo fondo lėšų. Skatinimo fondo dydį, atsižvelgiant į TSMPI biudžetinį finansavimą už mokslo rezultatus, kitas pajamas ir išlaidas bei įvertinant prognozuojamas išlaidas premijoms, kiekvienais metais TSMPI direktoriaus teikimu tvirtina TSMPI taryba. Skatinimo fondui skiriama akademinių darbuotojų darbo užmokesčio fondo dalis, kuri yra apibrėžta Vilniaus universiteto darbuotojų darbo užmokesčio tvarkos apraše ir kituose Universiteto teisės aktuose
2. Premijos skiriamos už šiuos aukšto lygio mokslo pasiekimus:
   1. už monografiją užsienio kalba, išleistą tarptautiniu mastu pripažintoje leidykloje – 1500 eurų;
   2. už monografiją lietuvių kalba – 1000 eurų;
   3. už mokslo straipsnį publikuotą *Clarivate Analytics Web of Science*TM registruotame leidinyje, patenkančiame į konkrečios kategorijos pirmą, antrą arba trečią kvartiles – 1000 eurų;
   4. už mokslo straipsnį publikuotą *Clarivate Analytics Web of Science*TM registruotame leidinyje, patenkančiame į konkrečios kategorijos ketvirtą kvartilę – 500 eurų;
   5. už mokslo straipsnį (knygos dalį), publikuotą knygoje, išleistoje tarptautiniu mastu pripažintoje leidykloje – 500 eurų;
   6. už pateiktą ir ekspertų teigiamai (virš slenkstinio balo) įvertintą tarptautinio mokslo projekto paraišką – 500 eurų. Tarptautiniu mokslo projektu laikomas užsienio ar tarptautinių fondų lėšomis finansuojamas projektas (ES struktūrinių fondų lėšomis finansuojami projektai nėra laikomi tarptautiniais);
   7. už aktyvų dalyvavimą mokslo projektuose – pagal Aprašo 9 punkte nurodytą formulę.
3. Premijos skiriamos tik už TSPMI prieskyrą turinčius aukšto lygio mokslo pasiekimus. Aprašo 4.1.–4.5. papunkčiuose nurodytos publikacijos privalo būti įregistruotos Lietuvos akademinės elektroninės bibliotekos informacinėje sistemoje (eLABa) ir turėti TSPMI prieskyrą arba būti įregistruotos eLABa kaip TSPMI publikacija. Aprašo 4.6. papunktyje nurodytą mokslinio projekto paraišką parengęs Tyrėjas (-ai) joje turi nurodyti TSPMI prieskyrą.
4. Premijos už Aprašo 4.1.–4.5. papunkčiuose nurodytas publikacijas skiriamos tik už TSPMI Tyrėjų indėlį atitinkančią dalį. Jei visi autoriai yra TSMPI Tyrėjai, tai už publikaciją skiriama premija vienodai padalijama visiems bendraautoriams. Jei publikacijos bendraautoris yra ne TSPMI Tyrėjas, tai jo indėlį į publikaciją atitinkanti premijos dalis nėra išmokama, o bendraautoriams Fakulteto Tyrėjams skiriamos premijos dalys yra apskaičiuojamos proporcingai tų Tyrėjų autoriniam indėliui. Tyrėjui, publikacijoje šalia TSPMI prieskyros nurodžiusiam ir kitos institucijos prieskyrą (-as), skiriamos premijos, už jo indėlį atitinkančią dalį, suma padalijama iš nurodytų prieskyrų skaičiaus.
5. Tyrėjui premija už 4.1-4.5 punktuose nurodytus pasiekimus skiriama Universiteto rektoriaus įsakymu ir išmokama per tris mėnesius nuo publikacijos registravimo eLABa. Tyrėjui premija gali būti skiriama ne dažniau kaip kartą per metų ketvirtį.
6. Premija už Aprašo 4.6. papunktyje nurodytą mokslinio projekto paraišką skiriama paraiškos rengimui vadovavusiam Tyrėjui ir, jo siūlymu, gali būti paskirstyta kitiems paraišką rengusiems Tyrėjams. Premija išmokama per tris mėnesius nuo mokslinio projekto paraiškos vertinimo rezultatų paskelbimo.
7. Premija už Aprašo 4.7 punkte nurodytus rezultatus mokama Tyrėjams, kurie įsidarbina mokslo projektuose, įgyvendinamuose TSPMI, atsisakydami pagrindinio darbo etato dalies, nemažindami pedagoginio darbo krūvio. Premijos dydis apskaičiuojamas pagal formulę:

k – projekto vadovui – 0,25, projekto vykdytojui – 0,2

m – mėnesių, už kuriuos skaičiuojamas Premijos dydis, skaičius

DU – pagrindinio darbo tarnybinio atlyginimo dydis (mokamas iš biudžeto lėšų)

EA – atsisakoma pagrindinio darbo etato dalis

E – pagrindinio darbo etato dydis (etatų suma)

1. Premijos pagal Aprašo 4.7 punktą mokamos ne dažniau kaip kartą per ketvirtį.
2. Tyrėjai informaciją apie savo mokslinės veiklos rezultatus teikia TSMPI direktoriaus įsakymu sudarytai Komisijai, kuri patvirtina Tyrėjų mokslinės veiklos rezultatų atitikimą Aprašo 4 punkte nurodytiems aukšto lygio mokslo pasiekimų reikalavimams. Ginčai dėl komisijos sprendimų nagrinėjami TSPMI taryboje.
3. Apraše nurodytų premijų dydžiai gali būti proporcingai keičiami atsižvelgiant į Instituto biudžetą.
4. Komisijos patvirtintą Tyrėjams skirtinų premijų sąrašą TSPMI direktorius teikia Universiteto rektoriui.

**III SKYRIUS**

**BAIGIAMOSIOS NUOSTATOS**

1. Aprašas įsigalioja jį paskelbus Universiteto teisės aktų nustatyta tvarka.
2. Aprašo pakeitimus TSPMI taryba teikia tvirtinti Universiteto rektoriui.
3. Aprašas skelbiamas TSPMI interneto svetainėje.

\_\_\_\_\_\_\_\_\_\_\_\_\_\_\_\_\_\_